Heard- a McDonald-Inselen

D'Heard- a McDonald-Inselen (englesch Heard Island and McDonald Islands) sinn en australescht Baussegebitt am südlechen Indeschen Ozean. Den Territoire huet déi offiziell Bezeechnung Territory of Heard Island and McDonald Islands.

D'Inselregioun gouf ursprénglech vum Vereenegte Kinnekräich beusprocht, ass awer 1947 un Australien iwwergi ginn. D'Insele gi vun der Australian Antarctic Division vum australesche Ministère fir Agrikultur, Waasser an Ëmwelt zu Canberra geréiert.

D'Gebitt steet zanter 1997 op der UNESCO Lëscht vum Weltierwen.

 Geographie 
Den Territoire besteet aus der Insel Heard mat der Nieweninsel Shag an aus de McDonald-Inselen, déi 43 km westlech dovu leien.

D'Gebitt läit 1.668 km nërdlech vun Ostantarktika, 3.843 km südwestlech vu Westaustralien a 4.205 km südëstlech vu Südafrika. Dat nooste Land sinn d'Kerguelen, 445 km am Nordwesten.


 Um Spaweck 

Kategorie:Weltnaturierwen
Kategorie:Australesch Inselen
Kategorie:Inselen am Indeschen Ozean